open-index/open-wikipedia-markdown huggingface dataset:
Magda Lupescu

**Magda Lupescu** (1896 (?) Romania – 29. heinäkuuta 1977 Estoril, Portugali) oli Romanian kuninkaan Kaarle II:n rakastajatar ja sittemmin vaimo. Lupescusta tuli 1930-luvulla merkittävä ja kiistanalainen henkilö Romanian politiikassa.

Lupescun taustasta ja varhaisista vaiheista ei ole varmaa tietoa, mutta tiettävästi hänen isänsä oli juutalainen ja äitinsä roomalais-katolinen. Lupescun ensimmäinen aviomies oli  Tâmpeanu-niminen romanialainen upseeri. Lupescu oli edelleen naimisissa aloittaessaan 1920-luvun alussa suhteen kruununprinssi Kaarlen kanssa. Suhdetta ei hyväksytty, ja Kaarle pakotettiin sen vuoksi vuonna 1925 luopumaan oikeuksistaan Romanian kruunuun ja lähtemään maanpakoon. Saadakseen perimysoikeutensa takaisin hän lupautui myöhemmin lopettamaan suhteen Lupescuun ja palasi tilapäisesti yhteen vaimonsa, Kreikan prinsessa Helenan kanssa.

Kaarle II kohosi Romanian kuninkaaksi vuonna 1930 ja palasi heti yhteen rakastajattarensa kanssa. Lupesculla katsottiin olevan suurempi vaikutusvalta kuninkaaseen kuin tämän ministereillä, mikä herätti tyytymättömyyttä ja paheksuntaa. Talonpoikaispuolueen puheenjohtajan Iuliu Maniun mukaan Lupescun vaikutus oli syynä lähes kaikkeen pahuuteen Romaniassa. Varsinkin äärioikeistolainen Rautakaarti kiinnitti huomionsa Lupescun juutalaisuuteen. Kaarle syrjäytettiin syyskuussa 1940 ja hän pakeni uudelleen maasta yhdessä Lupescun kanssa. He menivät naimisiin vuonna 1947, jolloin Lupescu otti nimekseen prinsessa Elena. Miehensä kuoltua vuonna 1953 hän asui loppuikänsä Portugalin Estorilissa.

## Lähteet
Enjoy Yourself (It’s Later Than You Think)

**Enjoy Yourself (It’s Later Than You Think)** on Carl Sigmanin ja Herb Magidsonin tekemä musiikkikappale. Vuoden 1950 maaliskuussa se nousi Decca-levy-yhtiön kustantamana nuottijulkaisuna Yhdysvaltain Top 10 -listalla sijalle kymmenen esittäjänään Guy Lombardo & His Royal Canadiens ja laulusolistinaan Kenny Gardner. Laulun nimeen liitetty lisäys oli ajankohtainen sikäli, että Korean sota näytti väistämättömältä ja Neuvostoliitto oli kehittänyt oman ydinaseensa.

Vuonna 1980 laulu oli uuden aallon ska-yhtye The Specialsin albumin *[[More Specials]]* aloitus- ja päätöskappaleena. Kappaleen sanoma oli säilynyt entisellään, sillä aloituskappaletta seuraava "Man at C & A" alkaa ydiniskuvaroituksella.

## Lähteet
Jaavan taistelu

**Jaavan taistelu** oli osa Japanin Hollannin Itä-Intian sotaretkeä toiseen maailmansotaan kuuluneessa Tyynenmeren sodassa. Taistelu käytiin japanilaisten ja liittoutuneiden välillä Jaavan saaresta Hollannin Itä-Intiassa (nyk. Indonesiassa). Taistelu alkoi 28. helmikuuta 1942 ja päättyi liittoutuneiden antautumiseen 12. maaliskuuta. Taistelun ohessa käytiin myös Jaavanmeren ja Sundasalmen meritaistelut, jotka päättyivät japanilaisten voittoon. Japanilaiset miehittivät Jaavan saarta sodan loppuun asti, kunnes saarella olevat japanilaiset antautuivat liittoutuneille vuonna 1945.

## Lähteet
Sonic Battle

**Sonic Battle** (ソニック バトル, *Sonikku Batoru*) on Sonic Teamin kehittämä ja Segan sekä THQ:n julkaisema taistelupeli Game Boy Advancelle. Se on Sonic the Hedgehog-pelisarjan toinen taistelupeli, Sonic the Fightersin ollessa ensimmäinen. Se julkaistiin Japanissa 4. joulukuuta 2003 sekä Pohjois-Amerikassa ja PAL-maissa vuonna 2004. Tämä oli ensimmäinen Sonic-peli Japanissa, joka sisältää kiroilua (vuoropuhelu muutettiin kun peli tuotiin Pohjois-Amerikan markkinoille).

## Lähteet
Bardot

**Bardot** voi tarkoittaa seuraavia:

;sukunimenä:
* Brigitte Bardot (1934−2025), ranskalainen näyttelijä, laulaja ja eläinaktivisti
* Dino Bardot, brittiläinen muusikko ja lauluntekijä
* Mijanou Bardot (s. 1938), ranskalainen kirjailija ja näyttelijä
* Vanna Bardot (s. 1999), yhdysvaltalainen pornonäyttelijä

;muita merkityksiä:
* Bardot, australialainen pop-yhtye.
Barnet FC

**Barnet Football Club** on englantilainen ammattilaisjalkapalloseura Lontoosta. Se pelaa kaudella 2024–2025 Kansallisliigassa, joka on Englannin viidenneksi korkein sarjataso.

Barnet FC perustettiin vuonna 1888. Joukkueen historia alkaa kuitenkin vuodesta 1882, jolloin Cowley Collegen entiset oppilaat muodostivat *Woodville FC* nimisen seuran. Kauden 1885–86 joukkue liittyi yhteen *Lyonsdown FC*:n kanssa, jolloin syntyi *New Barnet FC*. Joukkue vaihtoi pelipaikkaa vuonna 1888 ja samalla nimeksi vaihtui nykyinen *Barnet FC*. Vuonna 1901 joukkue hyllytettiin kuudeksi viikoksi sen rikottua amatööripelaajien palkanmaksua koskeneita säädöksiä. Tämä aiheutti taloudellisia ongelmia ja marraskuussa 1901 seura joutuikin selvitystilaan. 

Barnet on voittanut Englannin konferenssin kahdesti – vuosina 1991 ja 2005. Joukkue pelasi vuosina 1991–2001 4. divisioonassa, mutta putosi konferenssiin 2001. Se nousi konferenssin mestaruuden myötä takaisin kakkosliigaan vuonna 2005. Keväällä 2013 se putosi jälleen konferenssiin, josta se kahden kauden jälkeen nousi takaisin kakkosliigaan. Joukkueen valmentajana on ollut Edgar Davids. joka lopetti tammikuussa 2014. Hänen seuraajakseen nousi Martin Allen.

Barnet FC pelasi kotiottelunsa syyskuusta 1907 alkaen Underhill Stadiumilla, mutta muutti kaudeksi 2013–2014 The Hive Stadiumille.

## Managerit

## Lähteet
Emma Carus

**Emma Carus** (18. maaliskuuta 1879 Berliini – 18. marraskuuta 1927 New York) oli yhdysvaltalainen laulaja ja teatterinäyttelijä.

Emma Carus syntyi Saksassa ja muutti perheensä mukana Yhdysvaltoihin vuonna 1883. Hänen isänsä nimi oli Carl Carus ja äiti oli tunnettu primadonna Henrietta Rolland. Emma lauloi ensimmäisen kerran yleisölle kuuden vuoden ikäisenä ja teki teatteridebyyttinsä 15-vuotiaana. Hän näytteli 1900-luvun ensimmäisellä vuosikymmenellä lukuisissa komediamusikaaleissa ja esiintyi *[[Ziegfeld Follies]]* -revyysarjan ensimmäisessä tuotannossa vuonna 1907.

Vuonna 1905 Carus meni naimisiin Harry James Everallin kanssa. Hän esiintyi vaudevillessa laulavana komediennena vuodesta 1907 lähtien. Vuonna 1915 hän ryhtyi yksinomaan vaudeville-esiintyjäksi.

Emma Carus kuoli New Yorkissa vuonna 1927.

## Näytelmät
* *The Wife Hunters* (1911)
* *Up and Down Broadway* (1910)
* *The Jolly Bachelors* (1910)
* *Ziegfeld Follies of 1907* (1907)
* *When We Were Forty-One* (1905)
* *Woodland* (1904)
* *The Medal and the Maid* (1904)
* *George W. Lederer’s Mid-Summer Night Fancies* (1903)
* *The Dress Parade* (1903)
* *The Defender* (1902)
* *The Hall of Fame* (1902)
* *The King’s Carnival* (1901)
* *The Giddy Throng* (1900)
* *Nell-Go-In* (1900)

## Lähteet
Beluha

**Beluha** () on Altaivuoriston korkein vuori (4&nbsp;506 m). Se sijaitsee Venäjän ja Kazakstanin rajalla.

Jäätiköt peittävät vuoresta noin 70 neliökilometriä.

## Lähteet

## Aiheesta muualla
Tetrakloorieteeni

**Tetrakloorieteeni** eli **tetrakloorietyleeni** eli **perkloorietyleeni** (C2Cl4) on perkloorattu alkeeni. Yhdistettä käytetään liuottimena, kuivapesuaineena ja eräiden yhdisteiden valmistuksessa. 

## Ominaisuudet
Tetrakloorieteeni on huoneenlämpötilassa väritöntä nestettä. Se ei liukene veteen, mutta liukenee orgaanisiin liuottimiin. Yhdiste liuottaa rasvaa ja useita muita orgaanisia yhdisteitä ja myös eräitä epäorgaanisia yhdisteitä. Tetrakloorieteeni voi myös syövyttää eräitä metalleja, kuten alumiinia. Tetrakloorieteeni on suhteellisen stabiilia, mutta hapen ja valon tai ultraviolettisäteilyn vaikutuksesta tapahtuu auto-oksidaatio triklooriasetyylikloridiksi. Tekninen tetrakloorietyleeni on yleensä stabiloitu amiineilla, fenoleilla, estereillä tai epoksideilla. Stabiloimaton
tetrakloorietyleeni hajoaa hitaasti valon ja lämmön vaikutuksesta muodostaen myrkyllistä fosgeenia ja
syövyttävää diklooriasetyylikloridia.

## Valmistus ja käyttö
Ensimmäisen kerran yhdistettä valmisti Michael Faraday vuonna 1821 heksakloorietaania kuumentamalla. Nykyään tetrakloorieteeniä valmistetaan klooraamalla eteeniä, trikloorieteeniä tai 1,2-dikloorietaania, 1-2-dikloorietaanin ja eräiden muiden halogenoitujen hiilivetyjen oksikloorauksella tai tetrakloorimetaanin pyrolyysillä tai eliminaatioreaktiolla pentakloorietaanista. 

Tetrakloorieteenin tärkein käyttökohde on vaatteiden puhdistaminen kuivapesulla, mihin käytetään noin 80% kaikesta tuotetusta tetrakloorieteenistä. Muita käyttökohteita ovat CFC-yhdisteiden ja triklooriasetyylikloridin ja trikloorietikkahapon valmistus, värjäysprosessit ja metallipintojen puhdistus.

## Lähteet

## Aiheesta muualla
*
*OVA-ohje: Tetrakloorietyleeni 
*Työterveyslaitos: Tetrakloorieteeni (tetrakloorietyleeni) (pdf)
*Human Metabolome Database (HMDB): Perchloroethylene 
*Toxin and Toxin Target Database (T3DB): Tetrachloroethylene 
*Kyoto Encyclopedia of Genes and Genomes (KEGG): Tetrachloroethene 
*ChemBlink: Tetrachloroethylene
Age of Pirates 2: City of Abandoned Ships

**Age of Pirates 2: City of Abandoned Ships** on Akellan kehittämä ja Playlogicin julkaisema tietokoneroolipeli, joka julkaistiin Microsoft Windowsille vuonna 2009. Peli on jatkoa peleille *[[Sea Dogs]]* (2000), *[[Pirates of the Caribbean (videopeli)|Pirates of the Caribbean]]* (2003) ja *[[Age of Pirates: Caribbean Tales]]* (2006).  

## Pelaaminen
Pelissä on säilytetty useita ominaisuuksia edellisistä peleistä, kuten kyvystä käydä kauppaa, taistella hallituksen muita aluksia vastaan, tutkia paikkoja ja purjehtia realiajassa. Realiajassa purjehtiminen ei kuitenkaan ole pakollista, vaan pelaaja voi purjehtia nopeampaakin kartan avulla. Pelissä on kuitenkin uusi nopeampi taistelujärjestelmä ja monimutkaisempi tapa käydä kauppaa.

*Age of Pirates 2: City of Abandoned Ships* on roolipeli. Juoni päättyy melko avoimesti. Alussa pelaaja vai aloittaa yksin tai valita yhden neljästä eri maan merivoimista(Englanti, Espanja, Ranska ja Alankomaat.

Valinnasta huolimatta pelaaja tekee useita tehtäviä, joista jotkut ovat pakollisia.

### Hahmo- ja aseluokat
#### Hahmoluokat
Pelissä on kolme eli hahmoluokkaa, joista pelaaja voi valita. Jokaisella on eri juoni. Hahmoluokat ovat kauppias, kaappari ja seikkailija.
#### Aseluokat
Kuten aiemmissakin peleissä, on olemassa monia miekkoja, joilla jokaisella aseella on omia ominaisuuksia.

### Nimi
Pelin nimi ”Pirates” on tullut englanninkielisistä sanoista Power (teho), Insight (näkemys), Reaction (reaktio), Authority (viranomainen), Talent (lahjakkuus), Endurance (kestävyys) ja Success (menestys).

### Laivat
Aiemmista osista peliin on jätetty myös eri laivamuodot. Pelaajalla voi olla yksi tai useampi laiva, tai joissain tapauksissa ei yhtäkään. Paremmat alukset tietenkin maksavat myös enemmän. Joitain aluksia ei voi ostaa vaan ne pitää kaapata meritaistelulla. Jotkut laivat taas ovat käytettävissä vasta, kun on tehnyt tiettyjä tehtäviä. Pelin laivaluokat ovat Battleship, Warship, Xebec, Ship of Line, Barque, Barquentine, Brig, Brigantine, Caravel, Corvette, Fluyt, Frigate, Lugger, Galleon, King’s Man of War, Man of War, Pinnace, Schooner, Sloop ja Tartane.

Tehtävien aikana pelaaja voi käyttää sodissa myös Lentävää Hollantilaista tai sotalaiva Soleil-Royalia.
Westin lannoitetehtaan räjähdys

**West Fertilizer Companyn lannoitetehtaalla** Westissä Texasissa Yhdysvalloissa syttyi 17. huhtikuuta 2013 tulipalo, jota seurasi voimakas räjähdys. Palon syttymissyy ei ollut aluksi selvillä, mutta räjähdys aiheutui lannoitteissa käytettävästä ammoniumnitraatista. Bureau of Alcohol, Tobacco, Firearms and Explosives kertoi toukokuussa 2016, että räjähdykseen johtanut palo oli tahallaan sytytetty.

21. huhtikuuta 2013 ilmoitettiin, että räjähdyksessä kuolleita oli 15 ja loukkaantuneita yli 200. Assocation of Texas -vakuutusyhtiö arvioi, että vahingot tulisivat maksamaan yli 100 miljoonaa dollaria.

## Lähteet
### Viitteet

## Aiheesta muualla
*
Karl Alfred Poppius

**Karl Alfred Poppius** (14. helmikuuta 1846 Jaakkima – 1. tammikuuta 1920 Helsinki) oli suomalainen opettaja ja perhostutkija.

Poppius kävi Porvoon lukiota ja valmistui opettajaksi 1871. Hän väitteli tohtoriksi 1889. Hän toimi oppikoulunopettajana Turussa vuodesta 1875, viimeksi ruotsalaisen reaalilysyseon luonnonhistorian ja maantieteen lehtorina 1888–1903. Hän oli myös koulun rehtori.

## Julkaisuja
**Finlands Dendrometridae*, 1887
**Finlands Phytometridae*, 1891

## Lähteet
Olga Poppius

**Olga Wilhelmina Poppius**, o.s. **Finne** (17. heinäkuuta 1866 Kangasala – 23. kesäkuuta 1939) oli suomalainen näyttelijä, lausuja ja puheilmaisun opettaja.

Poppiuksen vanhemmat olivat kauppias G. A. Finne ja Vilhelmina Westerling. Hänen puolisonsa oli vuodesta 1892 Tullihallituksen pääjohtaja Wille Poppius.

Poppius oli näyttelijänä Suomalaisessa teatterissa 1885–1898 ja esiintyi noin 100 näyttämötehtävässä. Poppius kävi tyttökoulun ja opiskeli näyttämötaidetta Kaarola Avellanin johtamana ja teki opintomatkat Pariisiin vuonna 1890 ja 1894 sekä Saksaan vuonna 1925. Kirjailija Jalmari Finne oli Poppiuksen veli ja taiteilija Hilkka Finne hänen sisarensa.

Poppius oli Helsingin musiikkiopiston lausunnanopettajana 1920–1925 ja sen jälkeen hän toimi yksityisenä lausunnanopettajana.

## Lähteet
Yrjänä Pietarinpoika

**Yrjänä Pietarinpoika** (; n. 1530 – 22. syyskuuta 1568 Tukholma) oli Ruotsin kuninkaan Eerik XIV:n sihteeri ja läheinen neuvonantaja, joka toimi myös runsaasti poliittisia tuomioita langettaneen kuninkaan lautakunnan syyttäjänä. Hänestä on yleensä annettu ruotsalaisessa historiankirjoituksessa varsin kielteinen kuva. Myöhemmin on kiistelty siitä, kuinka suuri vaikutusvalta hänellä todellisuudessa oli kuninkaaseen.

Yrjänä Pietarinpojan isä oli Salan kirkkoherra Pietari Juhananpoika. Yrjänä opiskeli 1550-luvun alussa Wittenbergin yliopistossa Saksassa. Hän tuli vuonna 1555 Kustaa Vaasan kanslian palvelukseen ja vuonna 1558 sihteeriksi herttua Eerikin hoviin Kalmarissa. Yrjänästä tuli kuninkaallinen sihteeri Eerikin noustua valtaistuimelle vuonna 1560. Yrjänä sai suuren vaikutusvallan maan hallintoon ja keräsi myös merkittävän omaisuuden. Hän toimi myös Eerik XIV:n perustaman kuninkaan lautakunnan prokuraattorina eli syyttäjänä. Ruotsin sisäisen valtakamppailun seurauksena lautakunnasta tuli 1560-luvun kuluessa työkalu, jota kuningas käytti vastustajiensa nujertamiseen. Syytettyjen penkille joutuivat muun muassa Juhana-herttua (1562–1563), Nils Sture (1566) ja muut niin sanotun Sture-puolueen johtajat (1567). Yrjänästä tuli varsinkin aatelin silmissä hallintoon kohdistuneen tyytymättömyyden pääkohde, varsinkin kun hänen katsottiin vaikuttaneen merkittävästi ylhäisaatelin etuoikeuksia karsineeseen kuninkaan läänityspolitiikkaan.

Vuoden 1567 niin sanottujen Sture-murhien jälkeen Eerik XIV:n ote maan johdosta alkoi kirvota mielisairauden seurauksena ja valtaneuvosto otti ohjat käsiinsä. Kuninkaan väitettiin olleen huonojen neuvonantajien harhaanjohtama ja Yrjänä nähtiin heistä päällimmäisenä, kaiken pahan alkujuurena. Häntä syytettiin valheellisten syytösten esittämisestä kuninkaan lautakunnassa syytettyinä olleita vastaan ja syyttömien väärästä kohtelusta. Yrjänä ja hänen vaimonsa Anna Antintytär tuomittiin kuolemaan 5. syyskuuta 1567, mutta tuomioita ei pantu täytäntöön vaan heitä pidettiin vankeina. Eerik XIV:n palattua vuoden 1568 alkupuolella johtamaan maata Yrjänä vapautettiin ja palautettiin aiempaan asemaansa. Kun Juhana ja Kaarle-herttua pian tämän jälkeen nousivat kapinaan kuningasta vastaan, tämä luovutti Yrjänän Tukholmaa piirittäville kapinallisille pelastaakseen oman asemansa. Yrjänän kuolemantuomio pantiin nyt toimeen teilaamalla. Piirittäjät surmasivat myös hänen iäkkään äitinsä, jota syytettiin noituudesta. Yrjänän vaimo ja lapset onnistuivat pakenemaan.

Yrjänän kolme poikaa toimivat myöhemmin kuningas Kaarle IX:n palveluksessa. Heistä yksi oli Erik Jöransson Tegel.

## Lähteet
Rydboholmin linna

**Rydboholmin linna** on Ruotsissa Österåkerin kunnassa Uplannissa sijaitseva linna. Nykyinen ulkoasu on peräisin 1700-luvulta, mutta rakennuksessa on osia myös 1500-luvulta. 

Paikkaa on Vallentunan Lindholmenin lisäksi pidetty Kustaa Vaasan mahdollisena syntymäpaikkana. Linna on nykyisin yksityisasuntona.

## Historia
Rydboholmin linna on entinen säteri eli asuinkartano, joka sijaitsee Kyrkfjärden järven rannalla Östra Rydin pitäjässä Österåkerin kunnassa.

Linna on peräisin keskiajalta ja on ollut vanhemman Sture-suvun asuinpaikka. Paikalle rakennutti kartanon  todennäköisesti Sten Sture vanhemman isä, ritari Gustaf Anundsson Sture. Hänen kuolemansa jälkeen omaisuus siirtyi tytär Brita Gustafsdotter Sturelle, joka meni naimisiin valtaneuvos Johan Kristiernssonin Vaasan kanssa, joka oli Kustaa Vaasan isoisä. Viimeinen Vaasa-suvun omistaja oli Kustaa Vaasan sisar Margareta Eriksdotter Vasa, jonka poika Per Brahe vanhemmalle Rydbyholm siirtyi vuonna 1536 ja pysyi Brahe-suvulla aina vuoteen 1930 asti. Muun muassa Per Brahe nuorempi syntyi täällä vuonna 1602. 

Vuoden 1930 jälkeen linna on ollut von Essen suvun yksityisomistuksessa, ja siellä asuu kreivitär Elisabeth Douglas (syntyjään vapaaherratar von Essen, s. 1941), kreivi ja rahoittaja Gustaf Douglasin leski.

Linna sai nykyisen ulkoasunsa 1700-luvulla. Erityisen kulttuurihistoriallisesti kiinnostava on 1500-luvun puolivälissä rakennettu Vasatornet, joka on nimetty Kustaa Vaasan mukaan, joka vietti suuren osan lapsuudestaan ​​Rydboholmissa. Vasatornet on ollut lailla suojeltu rakennusmuistomerkki vuodesta 1988 lähtien.

Linnan ympärillä on kujia, peltoja ja suuri englantilainen puisto 1700-luvun lopulta. Puisto on avoinna yleisölle, mutta linna ei.

Rydboholmin linna ja sen ympäristö ovat kansallisesti merkittäviä kulttuuriympäristön suojelun kannalta. Ne esittelevät kartanomaisemaa ja Ruotsin merkittävimpien aatelissukujen elinoloja myöhäiskeskiajalta lähtien.

## Lähteet

## Aiheesta muualla

* Slottsguiden
Jääkiekon kokoonpanot talviolympialaisissa 1988

**Vuoden 1988 talviolympialaisten [[Jääkiekko talviolympialaisissa 1988|jääkiekkoturnauksen kokoonpanot]]** joukkueittain.

## Lohko A
### 

***Päävalmentaja**:  Pentti Matikainen
 

### 

***Päävalmentaja**:  Tommy Sandlin
 

### 

***Päävalmentaja**:  Dave King
 

### 

 

### 

### 

* **Päävalmentaja:**  Kjell Larsson

## Lohko B
### 

***Päävalmentaja**:  Viktor Tihonov

### 

### 

***Päävalmentaja**:  -

### 

 

### 

### 

* **Päävalmentaja:**  Lennart Åhlberg

## Lähteet
* Eliteprospect - Soviet Union 1988 
* Eliteprospect - Sweden 1988 
* Eliteprospect - Finland 1988 
* Eliteprospect - France 1988 
* Eliteprospect - West Germany 1988  
* Eliteprospect - Czechoslovakia 1988 
* Eliteprospect - United States 1988  
* Eliteprospect - Switzerland 1988  
* Eliteprospect - Norway 1988  
* Eliteprospect - Austria 1988  
* HockeyCanada - Canada Roster 1988
Jääkiekon kokoonpanot talviolympialaisissa 1994

**Vuoden 1994 talviolympialaisten [[Jääkiekko talviolympialaisissa 1994|jääkiekkoturnauksen kokoonpanot]]** joukkueittain.

## Lohko A
### 

***Päävalmentaja**:  Viktor Tihonov

### 

***Päävalmentaja**:  Ivan Hlinka

### 

***Päävalmentaja**:  Luděk Bukač

### 

***Päävalmentaja**:  Curt Lindström

### 

### 

## Lohko B
### 

***Päävalmentaja**:  Curt Lundmark

### 

***Päävalmentaja**:  Tom Renney

  

### 

### 

* **Päävalmentaja:**  Bryan Lefley

### 

* **Päävalmentaja:**  Kjell Larsson

### 

***Päävalmentaja**:  Július Šupler

## Lähteet
* Eliteprospect - OG Team Standings 1993 - 1994 
* Sports-reference.com - Ice Hockey at the 1994 Winter Olympics
Sounds of the Season: The Taylor Swift Holiday Collection

**Sounds of the Season: The Taylor Swift Holiday Collection** (uusintapainoksilla nimellä *The Taylor Swift Holiday Collection*) on yhdysvaltalaisen laulaja Taylor Swiftin jouluaiheinen EP vuodelta 2007. EP sisältää cover-versioita tunnetuista joululauluista ja kaksi alkuperäistä kappaletta. 

## Julkaisu ja kaupallinen menestys
*Sounds of the Season: The Taylor Swift Holiday Collection* julkaistiin ensimmäisen kerran rajoitettuna painoksena Yhdysvalloissa 14. lokakuuta 2007. Se oli myytävänä yksinoikeudella Target-liikkeissä. Se julkaistiin uudelleen laajempaan levitykseen vuonna 2009. Uusintapainoksen nimi on *The Taylor Swift Holiday Collection*. Albumi nousi Yhdysvalloissa Billboard 200 -listan sijalle 20 vuonna 2009. Heinäkuuhun 2023 mennessä sitä oli myyty Yhdysvalloissa 1,1 miljoonaa ja maailmanlaajuisesti 1,3 miljoonaa kappaletta.

## Kappaleet

## Listasijoitukset

## Myyntipalkinnot

## Arvostelut
* Allmusic: 

## Lähteet

## Aiheesta muualla
* The Taylor Swift Holiday Collection AllMusic-sivustolla
*The Taylor Swift Holiday Collection Discogs-sivustolla
Jacques Roux

**Jacques Roux** (21. elokuuta 1752 Pranzac – 10. helmikuuta 1794 Bicêtre) oli ranskalainen radikaali katolinen pappi, joka johti Ranskan suuren vallankumouksen aikana ”raivopäinä” (*enragés*) tunnettua sanskulottien äärisiipeä.

Roux’n isä oli upseeri. Roux kävi pappisseminaarin Angoulêmessa ja hänet vihittiin papiksi vuonna 1782. Ennen vallankumousta hän toimi pappina Saintongen alueella. Hän joutui vuonna 1790 jättämään silloisen seurakuntansa, kun häntä syytettiin talonpoikien levottomuuksien lietsomisesta. Hän saapui samana vuonna Pariisiin, jossa hänestä tuli Saint-Nicolas-des-Champs-kirkon kirkkoherra. Hän aloitti poliittisen esiintymisen kordelieeriklubissa ja Pariisin Gravilliersin sektion eli äänestysalueen hallinnossa. Roux oli radikaalien demokraattisten aatteiden kannattaja. Sodan puhjettua keväällä 1792 hän vaati hamstraajien teloittamista. Roux osallistui elokuussa 1792 Tuileries’n palatsin valtaukseen, minkä jälkeen hänet valittiin Pariisin kommuunin pääneuvostoon. Hän oli saattamassa tammikuussa 1793 kuolemaan tuomittua entistä kuningasta Ludvig XVI:a giljotiiniin.

Roux johti helmikuussa 1793 elintarvikkeiden niukkuuteen ja leivän hintaan liittyneitä mellakoita Pariisissa. Hän johti myös sanskulottijoukkoja Pariisin kansannousussa, joka pakotti kansalliskonventin erottamaan 2. kesäkuuta 1793 girondistit jäsenyydestään. Maan johtoon nousseet jakobiinit olivat kuitenkin myös haluttomia toteuttamaan Roux’n vaatimuksia. Roux tuomitsi kansalliskonventin kyvyttömyyden toimia hamstraajia ja keinottelijoita vastaan, ja johti 25. kesäkuuta kansalaislähetystöä, joka vaati konventilta radikaalia talouspolitiikkaa. Hänen konventille pitämänsä puhe tunnetaan ”raivopäiden manifestina”. Pariisissa 26.–28. kesäkuuta tapahtuneet ”saippuamellakat” pantiin Roux’n syyksi. Jakobiinijohtaja Maximilien de Robespierre syytti 28. heinäkuuta Roux’ta vieraan vallan agentiksi ja vastavallankumoukselliseksi, minkä seurauksena Roux erotettiin Pariisin kommuunista ja kordelieeriklubista.

Roux vaikutti myös 5. syyskuuta 1793 tapahtuneeseen uuteen kansannousuun, jonka yhteydessä Pariisin sektioiden edustajat marssivat joukolla kansalliskonventtiin ja painostivat sen hyväksymään entistä radikaalimpia päätöksiä, jotka aloittivat ”terrorin ajan”. Roux vangittiin samana päivänä. Hän teki itsemurhan Bicêtren vankilassa 10. helmikuuta 1794. Syksystä 1793 alkaen Jacques Hébertin johtamat hébertistit pyrkivät omaksumaan Roux’n ja ”raivopäiden” poliittisen ohjelman.

## Lähteet

## Aiheesta muualla

*Jacques Roux Archive  Marxists.org
Uomarinteen koulu

**Uomarinteen koulu** on Vantaan Myyrmäessä sijaitseva peruskoulun alakoulu. Lukuvuonna 2019–2020 Uomarinteen koulussa oli 665 oppilasta ensimmäisestä kuudenteen luokkaan. Oppilaista vieraskielisiä on 29 prosenttia. Koulu on mukana KiVa- ja Liikkuva koulu -kampanjoissa.

Keväällä 2016 uutisoitiin Uomarinteen koulun laajennuksesta noin 300 oppilaspaikalla vuosien 2017–2018 aikana. Laajennus mahdollistaisi samalla Vaskivuoren lukion pihalla sijaitsevasta parakkikoulusta sekä Uomarinteen koulun tontin eteläpäässä sijaitsevasta Uomarinteen pikkukouluksi kutsutusta A-rakennuksesta luopumisen. Arkkitehtuuriltaan identtisen pikkukoulun tilat olivat pääasiassa 1.–2. vuosiluokkien oppilaiden käytössä.


Tiedosto:Uomarinteen koulu-2.jpg|Uomarinteen koulurakennus.
Tiedosto:Uomarinteen koulu-2b.jpg|Uomarinteen koulua.
Tiedosto:South side of Uomarinne School in Myyrmäki, Vantaa, Finland, 2021 November.jpg|Uomarinteen koulua.


## Lähteet

## Aiheesta muualla
High On Fire

**High On Fire** on stoner metal -yhtye, joka perustettiin Oaklandissa vuonna 1998. Yhtyeen keulahahmo ja perustaja Matt Pike soittaa myös kitaraa vaikutusvaltasessa stoner doom -yhtyeessä Sleep.

High On Fire esiintyy Tuskassa vuonna 2022.

## Jäsenet

;Nykyiset
* Matt Pike – kitara, laulu (1998–)
* Jeff Matz – basso (2006–)
* Coady Willis – rummut (2021–)

;Entiset
* Des Kensel – rummut (1998–2019)
* George Rice – basso (1998–2004)
* Joe Preston – basso (2004–2006)

;Kiertue
* Chris Maggio – rummut (2019–2021)

### Aikajana

## Diskografia
### Studioalbumit
**[[The Art of Self Defense]]* (2000, Man's Ruin Records)
**[[Surrounded by Thieves]] * (2002, Relapse Records)
**[[Blessed Black Wings]]* (2005, Relapse Records)
**[[Death Is This Communion]]* (2007, Relapse Records)
**[[Snakes for the Divine]]* (2010, E1 Music)
**[[De Vermis Mysteriis]]* (2012, E1 Music)
**[[Luminiferous]]* (2015, E1 Music)
**[[Electric Messiah]]* (2018, E1 Music)
*Cometh the Storm (2024)

### EP:t ja Split-albumit
**High On Fire* (EP, 1999, 12th Records)
**Hung, Drawn & Quartered / March Of The Fire Ants ([[Mastodon]]in kanssa) * (2003, Relapse Records)
**Brother In The Wind / Gwodhunqa ([[Ruins (japanilainen yhtye)|Ruins]]in kanssa)* (2005, Skin Graft Records)
**Relapse Single Series*  (Coliseum & Baronessin kannsa) (2003, Relapse Records)

## Lähteet
Erämaan valloittajat

**Erämaan valloittajat** () on vuonna 1927 julkaistu W. S. Van Dyken ohjaama yhdysvaltalainen mykkä lännenelokuva, jonka pääosissa ovat Tim McCoy, Joan Crawford ja Roy D’Arcy.

*Erämaan valloittajat* tuotettiin ja kuvattiin 80&nbsp;000 dollarin budjetilla vuonna 1926. Elokuva on muuten kuvattu kokonaan mustavalkoisena, mutta yksi kohtaus on kuvattu värillisenä Technicolorilla. Metro-Goldwyn-Mayer tuotti ja levitti elokuvan.

Elokuva sai ensi-iltansa Yhdysvalloissa 15. tammikuuta vuonna 1927. Elokuva menestyi taloudellisesti hyvin; se tuotti 283&nbsp;000 dollaria. Suomessa elokuva sai ensi-illan 27. helmikuuta vuonna 1928.

## Juoni

*Erämaan valloittajat* sijoittuu 1700-luvulle seitsenvuotisen sotaan. Pukudraamassa eversti Sir Dennis O’Hara (McCoy) rakastaa ranskalaisjoukkojen komentajan tytärtä René Contrecoeuria (Crawford), jonka päällikkö Pontiacin johtamat intiaanit kidnappavat. O’Hara aikoo pelastaa hänet ja avioitua hänen kanssaan.

## Näyttelijät

## Lähteet

## Aiheesta muualla
* ''Erämaan valloittajat'' Silentera.comissa 
* 
* 
*
Raivopäät (Ranskan vallankumous)

**Raivopäät** (myös *raivoisat* tai *riivatut*; ) olivat Ranskan suuren vallankumuksen aikana toiminut radikaali ääriliike, joka kannatti alempia yhteiskuntaluokkia hyödyttäviä taloudellisia ja sosiaalisia uudistuksia. Liikkeen johtajia olivat pappi Jacques Roux ja postivirkailija Jean Varlet. Liikkeen huolena oli varsinkin elintarvikepula ja se vaati hintasääntelyä, viljan pakkoluovutuksia ja valtion taloudellisia avustuksia köyhille. Raivopäät vaikuttivat girondistien erottamiseen kansalliskonventista kesäkuussa 1793 ja painostivat vuoripuoluetta ajamaan entistä jyrkempää linjaa. Koska liike kritisoi jatkuvasti Ranskan hallitusta, sen johtajat pidätettiin syyskuussa 1793 Yhteishyvän valiokunnan määräyksestä. Liikkeen kuihduttua hébertistit jatkoivat sen tavoitteiden ajamista.

## Lähteet
Pyykinkuivausteline

**Pyykinkuivausteline** on pestyn pyykin eli vaatteiden ja kodintekstiilien kuivaamiseen tarkoitettu teline. Jotkin telineet ovat kookkaita ja ulkokäyttöön suunniteltuja. Pienemmät mallit on tarkoitettu sisäkäyttöön ja voivat olla kasattavia, lattialle koottavia tai kiinteämmin yleensä seinään tai kattoon asennettavia. 

## Katso myös
*Pyykkinaru
*Kuivausrumpu
*Kuivauskaappi
Sichuanin maanjäristys 2013

**Sichuanin maanjäristys 2013** oli maanjäristys, joka tapahtui 20. huhtikuuta 2013 Kiinan Sichuanin (eli Setšuanin) maakunnassa. Kiinalaisten alustava arvio järistyksen voimakkuudesta oli 7 magnitudia, mutta yhdysvaltalaisten geologien mittauksien mukaan järistys oli voimakkuudeltaan 6,6 magnitudia. Järistyksessä sai surmansa ainakin 180 ihmistä.

## Katso myös
* Sichuanin maanjäristys 2008
* Luettelo maanjäristyksistä

## Lähteet

## Aiheesta muualla
*Deadly earthquake in Sichuan, China  Earth Quake Report
Kordelieeriklubi

**Kordelieeriklubi** (; viralliselta nimeltään *Ihmis- ja kansalaisoikeuksien ystävien seura*, ) oli Ranskan suuren vallankumouksen aikana toiminut poliittinen klubi, jonka ympärille ryhmittyneitä kutsuttiin **kordelieereiksi**.

Kordelieeriklubi perustettiin vuonna 1790 ehkäisemään vallan väärinkäyttöä ja kansalaisoikeuksien loukkauksia. Klubin nimi tuli sen alkuperäisestä kokoontumispaikasta, valtion haltuun otetusta Pariisin entisestä kordelieeri- eli fransiskaaniluostarista. Klubin johtajiin kuuluivat muun muassa Jean-Paul Marat ja Georges Danton, jotka tekivät siitä merkittävän poliittisen voimatekijän. Kuningas Ludvig XVI:n yritettyä epäonnistunutta pakoa Varennesissa kesäkuussa 1791 kordelieerit vaativat kuninkaan syrjäyttämistä ja järjestivät vaatimustensa tueksi 17. heinäkuuta kuuluisan verenvuodatukseen päättyneen Marskentän mielenosoituksen. Kansalliskaartin hajottaessa mielenosoituksen 50 ihmistä sai surmansa ja kordelieeriklubi kiellettiin tilapäisesti.

Monarkian lakkauttamisen jälkeen syksyllä 1792 Danton tukijoineen jätti kordelieeriklubin ja sen johtoon astuivat Antoine-François Momoro ja Jacques Hébert, joiden johdolla klubin linja muuttui yhä radikaalimmaksi. Nyt klubi siirtyi kannattamaan paikallista itsehallintoa, suoraa demokratiaa, ateismin edistämistä ja vallankumousarmeijan luomista. Klubi menetti merkityksenä Hébertin kannattajien pidätyksen jälkeen keväällä 1794.

## Lähteet
Sranantongo

**Sranantongo** (ISO 639-3: **srn**; myös *sranan*, *taki-taki*) on Surinamessa puhuttava englantiin perustuva kreolikieli. Lisäksi sitä käytetään muun muassa Aruballa. Siinä on paljon samankaltaisuuksia Sierra Leonessa puhuttavan krion kielen ja saramaccan kanssa.

## Käyttö ja status
Vaikka hollanti on Surinamen ainoa virallinen kieli, sranantongolla on vakaa käyttäjäkunta ja kieli toimiikin maan lingua francana, jota suurin osa surinamelaisista osaa. Tästä huolimatta hollanti on surinamelaisten keskuudessa hieman arvovaltaisempi kieli. Äidinkielisiä puhujia on noin 130 000, mutta toisena kielenä sitä puhuu 500 000 eli käytännössä koko Surinamen väestö.  

Sranantongon katsotaan olevan elinvoimainen. Vaikka sranantongon käyttöä on Surinamen kouluissa pyritty kitkemään, kieli toimii kuitenkin maan kulttuurin ja taiteen kielenä. Henri Frans de Ziel (1916–1975) kehitti sranantongoa ja loi sille kirjallisuutta. Surinamen kansallislaulun, joka on de Zielin kirjoittama, toinen säkeistö lauletaan sranantongolla. Kieltä kirjoitetaan latinalaisin aakkosin.

## Fonologia

### Konsonantit

Lähde: 

### Vokaalit

Lähde:

## Kielioppi ja sanasto
Lukusanat 1–10 sranantongoksi:

## Lähteet
Robin Stjernberg

**Robin James Olof Stjernberg** (s. 22. helmikuuta 1991 Hässleholm) on ruotsalainen laulaja. Hän edusti Ruotsia vuoden 2013 Eurovision laulukilpailussa kappaleella "You" ja sijoittui kilpailussa 14:nneksi. Stjernberg oli mukana myös *[[Idol 2011]]* -kilpailussa, jossa hän sijoittui toiseksi. Stjernberg on mukana yhtyeessä What’s Up!, johon on kuulunut myös Eurovision laulukilpailusta tuttu Eric Saade. 

Stjernbergin esikoisalbumi *[[My Versions]]* julkaistiin tammikuussa 2012. Toinen albumi, *[[Pieces (albumi)|Pieces]]*, julkaistiin 26. kesäkuuta 2013.

## Diskografia
### Albumit
**[[My Versions]]* (2012)
**[[Pieces (albumi)|Pieces]]* (2013)

### Singlet
**[[All This Way]]* (2011)
**[[Halo (Robin Stjernbergin kappale)|Halo]]* (2012)
**[[My Mind]]* (2012)
**[[Scars]]* (2012)
**[[You (Robin Stjernbergin kappale)|You]]* (2013)
**[[Crime]]* (2013)

## Lähteet
1-oktadekanoli

**1-oktadekanoli** on väritöntä-valkoista, hieman vahamaisia hiutaleita muistuttava suoraketjuinen primäärinen alkoholi. 1-oktadekanolin moolimassa on 270,5&nbsp;g/mol, sulamispiste 59,8&nbsp;°C, kiehumispiste 336&nbsp;°C, tiheys 0,81&nbsp;g/cm3, leimahduspiste 170&nbsp;°C, itsesyttymislämpötila 450&nbsp;°C ja CAS-numero 112-92-5. Yhdisteen rakennekaava on CH3(CH2)17OH eikä se liukene veteen, mutta liukenee alkoholiin, asetoniin, eetteriin, bentseeniin ja kloroformiin. Yhdisteestä käytetään myös nimiä *n-oktadekanoli*, *oktadekanoli*, *stearyylialkoholi*, *oktadekan-1-oli*, *1-hydroksioktadekaani* ja *oktadekyylialkoholi*.

Oktadekanolin valmistusmenetelmä on steariinihapon pelkistys. Yhdistettä käytetään kosmetiikassa ja lääketeollisuuden synteesien lähtöaineena. Yhdistettä esiintyy semiokemikaalina eliöiden viestinnässä.

1-oktadekanolissa voi esiintyä epäpuhtauksina 1-heksadekanolia, 1-tetradekanolia, 1-eikosanolia, 1-dodekanolia, oktadekyylistearaattia, oktadekaania ja steariinihappoa.

## Lähteet

## Aiheesta muualla
*
*PubChem: Stearyl alcohol 
*Human Metabolome Database: Octadecanol 
*KEGG: Stearyl alcohol 
*ChemBlink: Octadecanol 
*Dr. Duke's Phytochemical and Ethnobotanical Databases: Octadecanol 
*Pherobase: Semiochemical – 18OH 
*Inchem: 1-octadecanol CAS N°: 112-92-5  (pdf)
Jääkiekon kokoonpanot talviolympialaisissa 1992

**Vuoden 1992 talviolympialaisten [[Jääkiekko talviolympialaisissa 1992|jääkiekkoturnauksen kokoonpanot]]** joukkueittain.

## Lohko A
### 

* **Päävalmentaja:**  Conny Evensson

### 

### 

***Päävalmentaja**:  Pentti Matikainen

### 

### 

* **Päävalmentaja:**  Gene Ubriaco

### 

## Lohko B
### 

***Päävalmentaja**:  Dave King

 

### [[Itsenäisten valtioiden yhteisön jääkiekkomaajoukkue|Itsenäisten valtioiden yhteisö]]

* **Päävalmentaja:**  Viktor Tihonov

### 

### 

* **Päävalmentaja:**  Juhani Tamminen

### 

### 

* **Päävalmentaja:**  Kjell Larsson

## Lähteet
* Eliteprospect - OG Team Standings 1991 - 1992 
* Sports-reference.com - Ice Hockey at the 1992 Winter Olympics
Meksikonsininaakka

**Meksikonsininaakka** (*Cyanolyca mirabilis*) on varisten heimoon kuuluva varpuslintu.

## Tuntomerkit
Meksikonsininaakka on 23–35&nbsp;cm pitkä. Sillä on sininen vartalo ja musta pää sekä rinta. Kurkku on valkoinen ja silmän yläpuolelta kulkee valkea silmäkulmanjuova.

## Levinneisyys
Meksikonsininaakkaa tavataan kotoperäisenä Lounais-Meksikossa Guerrerossa ja Oaxacassa. Lajin populaatioksi arvioidaan 1&nbsp;500–7&nbsp;000 yksilöä. Lajin kannankehitys on laskeva elinympäristöjen häviämisen takia ja se on luokiteltu vaarantuneeksi.

## Elinympäristö
Meksikonsininaakka elää pääasiassa koskemattomissa, kosteissa vuoristometsissä, joissa kasvaa tammia ja kuusia. Guerrerossa laji elää 1&nbsp;525–3&nbsp;500 metrin ja Oaxacassa 2&nbsp;000–2&nbsp;600 metrin korkeudella, eikä lajille sopivia elinympäristöjä juuri ole alle 1&nbsp;800 metrissä.

## Elintavat
Meksikonsininaakka etsii ravintoa pareittain tai pienissä ryhmissä. Pesimäajan ulkopuolella meksikonsininaakka voi liittyä muiden lajien kanssa sekaparviksi. Pesintöjä on todettu huhtikuusta elokuuhun.

## Lähteet
Tasanko (Ranskan vallankumous)

**Tasanko** () tai **suo** (*le Marais*) oli Ranskan suuren vallankumouksen aikana kansalliskonventin keskustalaisista edustajista käytetty nimitys. He sijoittuivat radikaalin vuoripuolueen ja maltillisten girondistien väliin. Nimet ”tasanko” ja ”vuori” viittasivat istumapaikkojen sijoittumiseen konventin istuntosalissa. Keskustalaiset edustajat muodostivat enemmistön konventin jäsenistä ja olivat siten vaa’ankieliasemassa kaikkia päätöksiä tehtäessä. Aluksi ”tasangon” edustajat myötäilivät Emmanuel Joseph Sieyèsin johdolla girondisteja, mutta Ludvig XVI:n kuolemantuomiosta päätettäessä he tukivat vuoripuolueen jyrkkää linjaa. Vuonna 1794 he auttoivat Robespierren syrjäyttämisessä.

## Lähteet
Louis de Rohan

**Louis René Édouard de Rohan** (25. syyskuuta 1734 Pariisi – 17. helmikuuta 1803 Ettenheim, Baden) oli ranskalainen hoviherra ja kardinaali, joka muistetaan parhaiten maan kuningashuoneen mainetta ravistelleen niin sanotun kaulakoruskandaalin huijauksen uhrina. 

Louis de Rohan kuului Rohanin vanhaan ja mahtavaan aatelissukuun, ja hänelle kuului Rohan-Guéménéen prinssin arvo. Hänen setänsä Louis Constantin de Rohan oli Strasbourgin piispa ja hänet nimitettiin jo nuorena tämän koadjuuttoriksi. Hänet nimitettiin vuonna 1761 myös Ranskan akatemian jäseneksi, vaikkei hän ollut tuolloin julkaissut vielä mitään. Rohan toimi vuosina 1772–1774 Ranskan lähettiläänä Wienissä. Ranskaan palattuaan hänet nimitettiin vuonna 1777 kuninkaalliseksi suuralmujenjakajaksi, 1778 kardinaaliksi ja 1779 Strasbourgin piispaksi, missä virassa hän oli vuoteen 1801. 

Itävallan keisarinna Maria Teresia ei pitänyt lähettiläänä toimineesta Rohanista, minkä seurauksena hän joutui myös Ranskan kuningatar Marie Antoinetten (Maria Teresian tyttären) epäsuosioon. Rohan päätyi kaulakoruhuijauksen uhriksi, koska oli hyvin innokas palauttamaan suosionsa hovissa. Hänet huijattiin ostamaan suunnattoman kallis timanttikaulakoru kuningatar Marie Antoinetten nimissä, vaikka tämä ei todellisuudessa ollut hyväksynyt hanketta. Rohan ei myöskään kyennyt maksamaan ostosta itse. Jutun paljastuttua hänet vangittiin kuninkaan määräyksestä Bastiljiin ja häntä syytettiin petoksesta. Vaikka oikeus vapauttikin Rohanin syytteistä toukokuussa 1786, hänet erotettiin silti viroistaan ja karkotettiin hovista. Tämä käänsi varsinkin kuningattaren vihamiesten ja monarkian kriitikkojen sympatiat hänen puolelleen.

Rohan valittiin vuonna 1789 pappissäädyn edustajana säätyjen yleiskokoukseen. Hän kieltäytyi vannomasta vaadittua uskollisuudenvalaa vallankumouksen jälkeen säädetylle uudelle kirkkolaille ja pakeni vuonna 1791 hiippakuntansa saksalaiseen osaan, jossa hän asettui tukemaan vastavallankumouksellisten emigranttien armeijaa. Rohan erosi piispanvirastaan vuoden 1801 konkordaatin astuttua voimaan.

## Lähteet
Cobija

**Cobija** on Pandon departementin pääkaupunki Bolivian pohjoisosassa. Vuonna 2020 siellä oli 42&nbsp;194 asukasta.

Kaupunki sijaitsee Acre-joen varrella Brasilian vastaisella rajalla. Perun rajalle on vain 80 km. Cobija perustettiin vuonna 1906 kumintuotantoa varten. Aikaisemmin sinne pääsi vain lentäen tai jokea pitkin.

## Lähteet

## Aiheesta muualla
Loisnokkeli

**Loisnokkeli**, aikaisemmalta nimeltään **punanokkeli** (*Buphagus erythrorhynchus*) on loisnokkelien heimoon kuuluva varpuslintu.

## Levinneisyys
Loisnokkelia tavataan Itä-Afrikasta Etelä-Afrikkaan ulottuvalla alueella. Lajin populaatiota ei ole arvioitu, mutta lajia on kuvattu paikallisesti yleiseksi ja se on luokiteltu elinvoimaiseksi.

## Lähteet
Call of Duty: Roads to Victory

**Call of Duty: Roads to Victory** on Amaze Entertainmentin kehittämä ja Activisionin julkaisema *[[Call of Duty]]* -pelisarjaan kuuluva ensimmäisen persoonan ammuntapeli. Peli perustuu toiseen maailmansotaan. Peli julkaistiin PlayStation Portablelle maaliskuussa 2007.

## Pelaaminen
### Kampanja
Pelissä on kolme eri kampanjaa: Yhdysvaltain, Kanadan ja Yhdistyneen kuningaskunnan kampanjat. Kampanja sisältää 14 tasoa, jotka sijoittuvat toiseen maailmansotaan. Yhdysvaltain tehtävät ovat operaatio Market Garden, operaatio Avalanche ja operaatio Detroit. Kanadalaisten tehtäviä ovat taistelu Scheldessä, operaatio Infatuate ja operaatio Blockbuster. Brittiläisten tehtävät ovat operaatio Market Garden ja operaatio Varsity.

### Moninpeli
Pelin moninpelissä kuusi pelaajaa voivat pelata yhdeksässä eri kentässä. Pelissä on kuusi eri pelimuotoa, jotka ovat Deathmatch, Team Deathmatch, Capture the Flag, Hold the Flag ja King of the Hill.

## Kehitys
*Roads to Victory* on ensimmäinen ja ainoa *[[Call of Duty]]* -peli, joka on kehitetty PlayStation Portablelle. Käsikonsoleille on tehty *Roads to Victoryn* lisäksi *[[Call of Duty: Black Ops Declassifield]]*, joka kehitettiin PlayStation Vitalle.

## Vastaanotto
*Roads to Victory* sai ristiriitaisen vastaanoton. IGN antoi sille arvosanaksi 6,6/10 ja GameSpot 6,2/10. Gamespy totesi, että pelin tekoäly oli naurettavaa ja vaatimatonta, vaikka peli tuntui aluksi erittäin hyvältä. GameSpy antoi pelille 2,5/5.

Peliä on kritisoitu muun muassa siitä, että siinä on paljon virheitä, jotka pilaavat pelikokemuksen. Pelin ohjausjärjestelmää on myös kritisoitu Sunday Mailissa siitä, että siinä on kömpelö valvontajärjestelmä.

## Aiheesta muualla
*
Jääkiekon kokoonpanot talviolympialaisissa 1980

**Vuoden 1980 talviolympialaisten [[Jääkiekko talviolympialaisissa 1980|jääkiekkoturnauksen kokoonpanot]]** joukkueittain.

## Blue Division
### 

***Päävalmentaja**:  Tommy Sandlin

### 

* **Päävalmentaja:**  Herb Brooks

* Varamaalivahti Steve Janaszak ei pelannut yhdessäkään ottelussa. 

### 

### 

### 

* **Päävalmentaja:**  Hans Rampf

### 

## Red Division
### 

***Päävalmentaja**:  Viktor Tihonov

### 

***Päävalmentaja**:  Kalevi Numminen

### 

### 

### 

* **Päävalmentaja:** Hans Westberg

### 

## Lähteet
* Sports-reference.com - Ice Hockey at the 1980 Winter Olympics  
* la84.org - Winter Olympics 1980 results  
* Eliteprospect - OG Team Standings 1979 - 1980
Enni Rekola

**Enni Rekola** (26. marraskuuta 1909 Viipuri – 19. maaliskuuta 1982) oli suomalainen näyttelijä, joka tunnettiin elokuvissa tummasta ja matalasta äänestään. Rekola oli tunnettu näyttelijä Helsingin kaupunginteatterissa. Teatteriuransa alussa hän esiintyi Viipurin kaupunginteatterissa vuosina 1931–1932. Lisäksi hän näytteli 20 elokuvassa vuosina 1945–1968.

Kaupunginteatterissa Rekolan näyttämötehtäviä olivat muun muassa *Rakkain rakastaja*, *Kansanvihollinen*, *Sanny Kortmanin koulu*, *Naiset* ja *[[Peer Gynt]]*. Hän näytteli myös useita sivuosia elokuvissa, kuten *[[Nokea ja kultaa]]* (1945) ja *[[Nuoruus sumussa]]* (1946). Elokuvasadussa *[[Prinsessa Ruusunen (vuoden 1949 elokuva)|Prinsessa Ruusunen]]* (1949) Rekola nähtiin Tuonettaren osassa. Hänet muistettaneen kuitenkin parhaiten komedian *[[Virtaset ja Lahtiset]]* (1959) Helmi Lahtisena. Elokuvan on ohjannut Jack Witikka.

## Elokuvat
**[[Ristikon varjossa]]* (1945)
**[[Nokea ja kultaa]]* (1945)
**[[Viikon tyttö]]* (1946)
**[[Nuoruus sumussa]]* (1946)
**[[Kultainen kynttilänjalka]]* (1946)
**[[Tuhottu nuoruus]]* (1947)
**[[Pikku-Matti maailmalla]]* (1947)
**[[Kultamitalivaimo]]* (1947)
**[[Hedelmätön puu]]* (1947)
**[[Laitakaupungin laulu]]* (1948)
**[[Hormoonit valloillaan]]* (1948)
**[[Ruma Elsa]]* (1949)
**[[Prinsessa Ruusunen (vuoden 1949 elokuva)|Prinsessa Ruusunen]]* (1949)
**[[Tapahtui kaukana]]* (1950)
**[[Isäpappa ja keltanokka]]* (1950)
**[[Vihaan sinua – rakas]]* (1951)
**[[Virtaset ja Lahtiset]]* (1959)
**[[Kaasua, komisario Palmu!]]* (1961)

## Lähteet
*Enni Rekola Elonetissä
*Helsingin kaupunginteatteri
Clark Kimberling

**Clark Kimberling** (7. lokakuuta 1942 Hinsdale, Illinois, Yhdysvallat) on matemaatikko, muusikko ja säveltäjä. Hän on toiminut matematiikan professorina vuodesta 1970 Evansvillen yliopistossa. Hänen tutkimusalansa sisältää muun muassa kolmion merkillisiä pisteitä (geometria), lukujonoja ja hymnologiaa.

Kimberling väitteli tohtoriksi matematiikassa vuonna 1970 Chicagossa Illinois Institute of Technologyssa. Vuodesta 1994 saakka hän on julkaissut kasvavaa luetteloa kolmion merkillisistä pisteistä. Tietokanta tunnetaan nimellä *Encyclopedia of Triangle Centers*.

## Aiheesta muualla
* Kimberlingin kotisivu 
* Kendall Hunt: Clark Kimberling
* Encyclopedia of Triangle Centers
Korkea portti

**Korkea portti** () tai lyhyemmin **Portti** oli osmanivaltakunnan keskushallinnosta käytetty nimitys. 

Nimi sai alkunsa muun muassa Bysantissa noudatetusta hallitsijan tavasta julkistaa viralliset päätöksensä ja tuomionsa palatsinsa portilta. Tavan omaksuivat myös osmanisulttaanit Orhan I:stä lähtien, ja siksi sulttaanin palatsia tai sen pihalle johtavaa porttia alettiin nimittää Korkeaksi portiksi. Aluksi nimellä tarkoitettiin Brussassa sijainnutta palatsia.  Turkkilaisten vallattua Konstantinopolin (nyk. Istanbul) nimeä alettiin käyttää Topkapın palatsin uloimmalle pihalle johtaneesta portista, joka nykyisin tunnetaan nimellä *Hallitsijan portti* () . 1700-luvulla palatsialueen länsipuolelle, Alemdar Caddesin toiselle puolelle, rakennettiin suuri italialaistyylinen rakennus, johon suurvisiirin virasto ja useat ministeriöt sijoitettiin. Tästä rakennuksesta ja sen pihalle johtaneesta juhlallisesta portista alettiin käyttää nimitystä Korkea Portti (); puhekielessä myös *paša kapusi* ("paššan portti"). Rakennus vahingoittui pahoin tulipalossa vuonna 1911. Nykyisin siinä toimivat Istanbulin maakunnan virastot.

## Lähteet
Vangitut (vuoden 2013 elokuva)

**Vangitut** () on vuonna 2013 ensi-iltansa saanut yhdysvaltalainen jännityselokuva, jonka on ohjannut Denis Villeneuve ja käsikirjoittanut Aaron Guzikowski. Yhdysvalloissa elokuva sai ensi-iltansa 20. syyskuuta 2013. Suomessa sen ensi-ilta oli 17. tammikuuta 2014.

Elokuva kertoo kahden kiitospäivänä katoavan pikkutytön etsinnöistä Pennsylvaniassa. Sen pääosissa ovat Hugh Jackman, Jake Gyllenhaal, Viola Davis, Maria Bello, Terrence Howard, Melissa Leo ja Paul Dano.

## Näyttelijät

## Lähteet

## Aiheesta muualla
* Viralliset kotisivut 
* 
* 
* 
*
Eestinkylä

**Eestinkylä** (ruots. *Estby*) on kylä Kirkkonummella. Vuonna 2011 kylässä oli 718 asukasta.

Eestinkylä sijaitsee Kirkkonummen keskustasta noin viisi kilometriä etelään päin. Kylä koostuu harvakseltaan sijoittuvista omakotitaloista sekä viljelysalueista. Eestinkylää halkoo kaksi suurehkoa jokea, jotka usein tulvivat keväisin ja näin aiheuttavat ongelmia alueen liikenteessä. Eestinkylässä palvelee Maatilapuoti, jossa myydään muun muassa elintarvikkeita.

## Lähteet
Uptown Girls

**Uptown Girls** (*Uptown Girls*) on vuonna 2003 ensi-iltansa saanut Boaz Yakinin ohjaama teinikomedia.

## Lähteet

## Aiheesta muualla
* Arvio elokuvasta Film-O-Holic-sivustolla
American Hustle

**American Hustle** on vuonna 2013 ensi-iltansa saanut yhdysvaltalainen historiallinen rikoselokuva, jonka on ohjannut David O. Russell ja käsikirjoittanut Eric Warren Singer yhdessä Russellin kanssa. Se perustuu löyhästi FBI:n ABSCAM-operaatioon 1970-luvun lopulla ja 1980-luvun alussa. Elokuvan pääosissa ovat Christian Bale, Bradley Cooper, Amy Adams, Jeremy Renner ja Jennifer Lawrence. Elokuvan ensi-ilta Yhdysvalloissa oli 13. joulukuuta 2013 ja Suomessa 7. maaliskuuta 2014.

*American Hustle* oli kansainvälinen arvostelu- ja lipputulomenestys. Elokuva oli tuottanut maaliskuuhun mennessä lähes 250 miljoonaa dollaria. Elokuva sai kymmenen Oscar-ehdokkuutta muun muassa kategorioissa paras elokuva, ohjaus ja alkuperäinen käsikirjoitus sekä kaikissa näyttelijäkategorioissa. Elokuva sai seitsemän Golden Globe-ehdokkuutta ja voitti lopulta eniten palkintoja saaden kolme: paras musikaali- tai komediaelokuva, naispääosa musikaali- tai komediaelokuvassa (Amy Adams) ja naissivuosa (Jennifer Lawrence). Elokuva sai kymmenen BAFTA-ehdokkuutta ja lopulta se palkittiin parhaasta naissivuosasta (Jennifer Lawrence), alkuperäisestä käsikirjoituksesta ja maskeerauksesta.

## Näyttelijät

## Tuotanto
### Kuvaukset
Elokuvan kuvaukset alkoivat 8. maaliskuuta 2013 ja se kuvattiin Bostonissa, Worcesterissa ja New Yorkissa.

Christian Bale lihotti itseään 18 kiloa elokuvaa varten.

## Vastaanotto

### Tuotto
Elokuva tuotti  maaliskuuhun 2014 mennessä maailmanlaajuisesti lähes 250 miljoonaa dollaria.

### Arvostelut
Elokuva sai kriitikoilta ylistävän vastaanoton ja sitä kehuttiin erityisesti näyttelijätyöstä. Rotten Tomatoes -sivuston mukaan 242 arvostelun perusteella kriitikoiden arvioista 93 prosenttia oli positiivisia.

### Palkinnot ja ehdokkuudet

## Lähteet

## Aiheesta muualla
* Virallinen sivusto 
* 
* ''American Hustle'' Box Office Mojossa 
* ''American Hustle'' Rotten Tomatoesissa 
* ''American Hustle'' Metacriticissä
Poikamiesasuntoja

**Poikamiesasuntoja** () on Harry F. Millarden ohjaama yhdysvaltalainen mykkä komediaelokuva vuodelta 1927. Elokuvan pääosassa on Joan Crawford, joka näyttelee Joslyn Poe -nimistä taxi-danceria eli taksitanssijaa. Elokuvan muissa rooleissa ovat Owen Moore, Douglas Gilmore, Marc McDermott ja Gertrude Astor.

*Poikamiesasuntoja* perustuu Robert Terry Shannonin romaaniin *The Taxi Dancer*, jonka pohjalta A. P. Younger laati käsikirjoituksen. Ralph Spence teki välitekstit elokuvaan. Elokuvan tuotantoyhtiönä ja jakelijana toimi Metro-Goldwyn-Mayer.

*Poikamiesasuntoja* sai ensi-iltansa Yhdysvalloissa 5. helmikuuta vuonna 1927. Suomessa elokuva julkaistiin samana vuonna 18. marraskuuta. Elokuva tuotti ilmestyessään hyvin – 363 000 dollaria. *Poikamiesasuntoja* on Joan Crawfordin ensimmäinen elokuva, jossa hänet mainitaan ensimmäisenä alkuteksteissä.

## Juoni

*Poikamiesasuntoja* kertoo etelästä kotoisin olevasta Joslyn Poesta (Joan Crawford) -nimisestä tytöstä, joka yrittää tulla ammattitaitoiseksi tanssijaksi New Yorkissa. Kun hän ei millään löydä töitä, hän alkaa työskennellä *taxi-dancerina* eli taksitanssijana ja tapaa useita kosijoita.

## Näyttelijät

## Lähteet

## Aiheesta muualla
* ''Poikamiesasuntoja'' Silentera.comissa 
* 
* 
* 
* ''Poikamiesasuntoja'' TCM Movie Databasessa